શીર્ષક: સંધ્યા રંગનાથન : પડકારોને કિક કરીને ફૂટબૉલર બનવાની કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સામાન્ય બાળક જેવા ઉછેરથી વંચિત રહેલાં તામિલનાડુના સંધ્યા રંગનાથનને નાની ઉંમરથી સરકારી હૉસ્ટેલમાં રહેવાની ફરજ પડી હતી.

જોકે તેમને ફૂટબૉલમાં પોતાનો પરિવાર મળ્યો અને આ રમતમાં તેમણે દેશ માટે અનેક સિદ્ધિઓ હાંસલ કરી.

ફૂટબૉલ ક્ષેત્રે કારકિર્દી ઘડવાની શરૂઆત

20 મે 1998ના રોજ તામિલનાડુના કુડલ્લોર જિલ્લામાં સંધ્યાનો જન્મ થયો હતો. નાની વયે તેમનાં માતાપિતાના અલગ થયાં, એ બાદ તેમને સરકારી હૉસ્ટેલમાં રહેવાની ફરજ પડી હતી. કારણકે તેમના પિતા જતા રહ્યા હતા અને તેમનાં માતા પાસે તેમનું પાલનપોષણ કરવા માટે પૂરતાં સંસાધનોની અછત હતી.

હૉસ્ટેલમાં તેઓ ફૂટહૉલ રમતા તેમના સિનિયરોથી પ્રભાવિત થયાં હતાં. આ સિનિયરો ટુર્નામેન્ટમાં ભાગ લેવા માટે અલગ-અલગ સ્થળે જઈ શકતા હતા.

રંગનાથન તેમનું અનુકરણ કરીને જુદાં-જુદાં સ્થળોની મુલાકાત લેવા માગતાં હતાં. આ ઇચ્છાના કારણે તેઓ છઠ્ઠા ધોરણમાં હતાં, ત્યારે જ તેમને ફૂટબૉલની રમતમાં રસ જાગૃત થયો.

શરૂઆત કપરી હતી અને સંસાધનોની અછત હતી. કુડલ્લોરમાં ફૂટબૉલની પ્રૅક્ટિસ કરવા માટે ઘાસનું મેદાન નહોતું.

મેદાનની આ મુશ્કેલીની ભરપાઈ રંગનાથન અને તેમની રમતને ખીલવાની તક પૂરી પાડનાર વિનમ્ર કોચથી થઈ ગઈ. તેનો અર્થ એ નહોતો કે તેમને એક સામાન્ય બાળકની જેમ ઉછેર અને પોતાનાં માતાપિતાનો સાથ ગુમાવ્યાનો અહેસાસ નહોતો.

તેમનાં માતા તેમને અમુક વખત હૉસ્ટેલમાં મળવા આવતાં હતાં. આ મુલાકાત સામાન્ય માતા-પુત્રીના સંબંધની ભરપાઈ ક્યાંથી કરી શકે?

રંગનાથનને જીવનના સામાન્ય આનંદો ગુમાવ્યાનો ઘણી વાર અહેસાસ થતો. ફૂટબૉલ પછીથી બાકી રહેતો તમામ સમય તેઓ ભણવામાં ગાળતાં હતાં.

ફૂટબૉલની સાથે તેમણે થિરુવલ્લુર યુનિવર્સિટીથી કૉમર્સ વિષય સાથે અનુસ્તાનક કક્ષા સુધી અભ્યાસ કર્યો. હાલ તેઓ કુડલ્લોરની સેઇન્ટ જોસેફ્સ કૉલેજમાંથી સમાજકાર્યમાં અનુસ્તાક કક્ષાનો અભ્યાસ કરી રહ્યાં છે. 

ધ્યેય તરફ આગેકૂચ

પોતાના પરિવારથી અલગ રહેવાના અહેસાસ અને એક સામાન્ય બાળક જેવું બાળપણ ગુમાવ્યાના અહેસાસ છતાં રંગનાથન માટે હૉસ્ટેલનું જીવન વરદાનરૂપ હતું. તેઓ કોઈ પણ જાતના અવરોધ વગર રમી શકતાં હતાં.  તેઓ કહે છે કે તેમનાં માતાએ તેમને ક્યારેય પોતાના ઝનૂનને  અનુસરતાં રોક્યાં નથી.

થિરુવલ્લુર યુનિવર્સિટીના એસ. મરિઅપ્પન જેવા કોચે અને કુડલ્લોર ખાતેની ઇંદિરા ગાંધી ઍકેડમી ફૉર સ્પૉર્ટ્સ ઍન્ડ એજ્યુકેશને ફૂટબૉલની રમતમાં એક ઍટેકિંગ ફોરવર્ડ પ્લેયર તરીકેની કારકિર્દી ઘડવામાં મહત્ત્વની ભૂમિકા ભજવી.

તેમના ફોકસ...